open-index/open-wikipedia-markdown huggingface dataset:
Cadereyta de Montes

**Cadereyta de Montes**, mest kjent som **Cadereyta**, er en landsby og en kommune i den meksikanske delstaten Querétaro. Landsbyen hadde 13&nbsp;347 i 2010, mens hele kommunen hadde 64&nbsp;183 innbyggere. Med sine 1&nbsp;131 km² er Cadereyta den største kommunen i Querétaro.

Cadereyta er et populært område for sportsfiske. I 2011 fikk landsbyen status som «Pueblo Mágico».

## Referanser


## Eksterne lenker
* Kommunens offisielle hjemmeside
Mitt lille land (andre betydninger)

**Mitt lille land** kan være:

*«Mitt lille land», sang av Ole Paus fra 1994
**[[Mitt lille land (album)]]*, promo-album med Ole Paus fra 1994
*Mitt lille land (TV-serie), TV-serie fra 1999 med Ole Paus som programleder
**[[Mitt lille land (album fra 2011)]]* samlealbum fra 2011 utgitt i forbindelse med Terrorangrepene i Norge samme år
**[[Mitt lille land (bok)]]*, bok fra 2011 utgitt i forbindelse med Terrorangrepene i Norge samme år
*Mitt lille land (konsert), konsert fra 2011 utgitt i forbindelse med Terrorangrepene i Norge samme år
Språkbanken

**Språkbanken** er en teknologisk infrastruktur i Norge sammensatt av digitaliserte språkressurser som kan brukes til å utvikle IKT-basert teknologi som håndterer språklige data. Språkbanken er lokalisert ved Nasjonalbiblioteket, som i budsjettproposisjonen for 2010 fikk i oppdrag å etablere en norsk språkbank. Språkbanken er en tjeneste til den delen av næringslivet som arbeider med å utvikle språkbasert IKT, til forskere innenfor språkvitenskap og språkteknologi, og til offentlige virksomheter som utvikler elektroniske løsninger for offentlige tjenester. Språkbanken er et språkpolitisk tiltak som nevnes i Stortingsmelding 35 (2007–2008).

## Språkressurser
Eksempler på tilgjengelige ressurser er leksikalske databaser, tekstkorpus og taledatabaser. Språkbanken vil etter hvert også inneholde store tekstkoprora, n-gram for de skandinaviske språkene, og dataverktøy til håndtering av elektronisk tekst og tale.

## Referanser


## Eksterne lenker
*Språkbankens ressurskatalog
*Språkbanken
Om mysteria

***Om mysteria*** eller ***Om dei egyptiske mysteria*** (*De Mysteriis Aegyptiorum*) eller egentlig **Mester Abamons svar på Porfyrios' brev til Anebo og Løsningene på Problemene det inneholdt** er en religiøs-filosofisk tekst fra ca år 300, som av mange tilskrives Jamblikos (ca 245-330), en nyplatonsk filosof. 

Brevet, eller traktaten, er stilet til Porfyrios, som senere ble Jamblikos' lærer, og er en drøfting av forholdet mellom teurgiens riter og en filosofisk tilnærming, som et svar på innvendinger fra Porfyrios. Brevet er i form svar på et brev fra Porfyrios til Abamons elev Anebo; Jamblikos oppholdt seg på denne tiden i Alexandria som lærer, og «Mester Abamon», et navn som indikerer at forfatteren er en egyptisk prest, ble valgt som et psevdonym. Det var Proklos (410–85) som først knyttet Jamblikos' navn til teksten. Forfatterskapet er imidlertid omdiskutert, fordi skrivestilen og noen teologiske detaljer avviker fra Jamblikos' andre verk. Innholdet er imidlertid i samsvar med budskapet fra Jamblikos' skole. 
 
Innholdet i teksten er ulike tilnærninger til arbeidet med å harmonisere læresystemet i den religiøse åpenbaringslitteraturen med nyplatonismens filosofiske system: Dette omfatter både å gi de teurgiske ritualene et rasjonelt filosofisk forsvar, og å poengere hvordan filosofien og teurgien er ulike tilnærmingsmåter: «Filosofien nyttar dialektisk tenking for å nærme seg stadig høgare kunnskap og erkjenning, medan den innsikta som er nødvendig for å forstå teurgien, ikkje kan kome gjennom ei slik rasjonell tenking. Han er overrasjonell og kjem berre gjennom ei intuitiv religiøs erfaring.» Teksten presenterer både de ulike nivåene av guddommer, deres hjelpere englene og de ulike typer av engler, spådomskunst og orakeltradisjoner. Den hermetiske påvirkningen er tydelig i teksten, med flere sitat fra de hermetiske traktatene. Påvirkningen fra *[[De kaldeiske orakler]]* er mer indirekte.

Teksten er oversatt til norsk i antologien *[[Nyplatonismen (bok)|Nyplatonismen]]*, 2010.

## Referanser
Stornebbsanger

**Stornebbsanger** (*Acrocephalus orinus*) er en fugl i sangerfamilien. Den var lenge en av verdens mest mystiske fuglearter, ettersom den kun var kjent gjennom ett eneste eksemplar samlet inn i India i 1867. Først i 2006 ble den påvist igjen, denne gang i Thailand. Dernest ble det i en engelsk skinnsamling oppdaget at et av eksemplarene av den svært like busksangeren, samlet inn i Asia i 1869, faktisk også var en stornebbsanger. De nye oppdagelsene førte til at man igangsatte aktivt søk etter artens hekkeområde i ulike deler av Sentral-Asia, og i 2009 ble det funnet en liten bestand i et avsidesliggende dalføre i Pamir i det nordøstlige Afghanistan. Det mistenkes også at arten hekker i Kasakhstan og Tadsjikistan.

## Utseende

Utseendemessig likner den busksanger, med korte, runde vinger og gråbrun fjærdrakt, mørkt overnebb og lyst undernebb. I forhold til busksanger har den betydelig lengre nebb, lange, spisse halefjær og lengre bakklo.
## Eksterne lenker
*
Vingeformel

**Vingeformel** brukes ved identifikasjon av fuglearter som ellers ser nesten like ut. 

Vingeformelen uttrykker forholdet mellom spissene av håndsvingfjærene og anvendes nesten utelukkende på døde fugler og fugler innfanget f.eks. i forbindelse med ringmerking. Arter som typisk lar seg skille ved hjelp av vingeformelen er gransanger/løvsanger og rørsanger/busksanger.
Pappamagasinet FAR OG BARN

***Pappamagasinet FAR OG BARN*** er et norsk tidsskrift for fedre som utgis kvartalsvis.

Første nummer utkom i mars 2010 og magasinet utgis av FAR OG BARN. Ansvarlig redaktør er Fred Johan Ødegård.

## Eksterne lenker
*  Pappamagasinet FAR OG BARN
*  FAR OG BARN
Ringmerking

**Ringmerking** er en vitenskapelig metode som benyttes ved studier av fugler. 

En ring av lettmetall med et unikt identifikasjonsnummer festes rundt fuglens fot. Ved merking og gjenfinning i stor skala har man i årenes løp kunnet kartlegge hekkeområder, overvintringsområder, trekkveier, levealder, parforhold og en rekke andre aspekter ved fuglers liv. En variant av ringmerking utføres med fargeringer, slik at individer kan identifiseres uten å måtte fanges inn.

I Norge begynte man med ringmerking i 1914, og siden er mer enn syv millioner fugl blitt merket i landet. All vitenskapelig ringmerking i Norge organiseres av Ringmerkingssentralen ved Museum Stavanger (MUST). 

## Se også
* Vingeformel

## Eksterne lenker
* 
* Norsk Ornitologisk Forening 
* Ringmerkingssentralen
* Direktoratet for naturforvaltning - Ringmerking av fugl 
* UIO, Naturhistorisk museum - Ringmerking av fugl 
* The European Union for Bird Ringing
Charlotte Mohn

**Charlotte Mohn Gaustad** (født 21. mars 1978) er en norsk kokk, mest kjent som programleder på fjernsyn. Etter å ha virket ved restauranter i London gikk hun til slektsgården Opaker Gård utenfor Kirkenær. 

Sammen med journalist Hedda Kise og litteraturviter Helene Uri ledet hun i 2010 TV-serien Jenter på hjul for TV 2, der de syklet rundt i Sør-Norge.  Ellers var hun i 2009 en av konkurrentene i Smaken av Norge på TVNorge, og i 2011 atter i kokekonkurranse i TV-serien 4-stjerners middag, sammen med kjendiskokk Jan Vardøen og landslagskokkene Trond Moi og Erling Sundal.

## Premier
* Young Chef of the Year (England) 1999:  Sølv
* Årets Hulda 2003:  Bronse
* Norges bondelags kokkestipend 2004

## Utgivelser
* 

## Referanser


## Eksterne lenker
* 
*
Li Shicen

**Li Shicen** (kinesisk: 李石岑, pinyin: *Lǐ Shícén*, Wade-Giles: *Li Shih-ts'en*, født 1892, død 1934), opprinnelig navn *Li Bangfan* (李邦藩), var en kinesisk filosof og redaktør av avanserte filosofiske tidsskrifter som utsprang fra 4. mai-bevegelsen: *Min Duo* (民铎) og *Zhongguo Jiaoyu Zazhi* (中国教育杂志). Li var  eksponent for Nietzsches tanker.

Etter en reise i Europa i slutten av 1920-årene erklærte Li ved hjemkomsten at den dialektiske materialisme var fremtidens filosofi. Dette markerte hans farvel til voluntaristisk og nihilistisk filosofi til marxismen.

## Referanser
Disdyakisdodekaeder

Et **disdyakisdodekaeder** er et catalansk legeme med 48 irregulære trekanter som sider, 26 hjørner og 72 kanter. Tvillingpolyederet er det avstumpeede kuboktaederet.

## Areal og volum
Arealet *A* og volumet *V* til et deltoidalikositetraeder med sidelengde 1 er:
:A=\frac{6}{7}\sqrt{783+436\sqrt{2}}
:V=\frac{1}{7}\sqrt{3(2194+1513\sqrt{2})}
San Telmo

**San Telmo** er en av de 48 bydelene (barrios) i Argentinas hovedstad Buenos Aires.

San Telmo er den eldste bydelen i Buenos Aires, og det var her byen originalt ble grunnlagt. Navnet er tatt etter San Pedro González Telmo, sjøfarernes skytsengel. Bydelen har ca.  innbyggere, men er likevel et viktig turistsentrum. Bydelen er sentrert rundt Plaza Dorrego samt gågata *Defensa* med mange antikvitetsforhandlere. Hver søndag blir det avholdt antikvitetsmarked i San Telmo.

## Referanser


## Eksterne lenker
*
Graduate Student’s Society

**Graduate Student's Society** (GSS) hovedformål er å tilby bedre sosialt og akademisk miljø for studenter ved Handelshøyskolen BI. GSS er en studentforening for alle masterstudenter, inkludert utvekslingstudentene. Foreningen ble etablert i 1993. De arrangerer forskjellige sosiale aktiviteter. Disse sosiale eventene og akademiske seminarene som de har tilbudt har bidratt til nye vennskap og nettverk og forbereder studentene til livet etter skolen. De er også sponsor av Master Chamber.

## Andre studentforeninger for masterstudenter ved BI
* BPA er studentorganisasjonen for masterstudentene ved masterprogrammet i ledelse og organisasjonspsykologi.
* IEA er studentorganisasjonen for masterstudentene ved masterprogrammet i innovasjon og entreprenørskap.
* SMA (Strategic Marketing Association) er studentorganisasjon for masterstudentene ved masterprogrammet Strategic Marketing Management.

## Eksterne lenker
* Graduate Student's Society
* Business Psychology Association
* Innovation and Entrepreneurship Association
* Strategic Marketing Association
Jacob Ivanovitsj Hochlin

**Jacob Ivanovitsj Hochlin** (1926-2017) var en norsk reklametegner og forfatter.

Hochlin vokste opp i Vestregata i Tromsø, helt til familien flyttet oppå øya til det som idag er kjent som Hochlin-stykket. Sitt spesielle etternavn har han fra sin russiske far (Ivan Hochlin) som kom til Norge med pomorhandelen og som en alder av 17 år valgte å bli her i landet da revolusjonen brøt løs i hjemlandet Russland.  

Han valgte å bli boende i Tromsø til han var ferdig med examen artium også førte veien videre til Oslo for å begynne på Statens knust- og håndverkskole. Frem til han ble pensjonist har han primært livnært seg som norsk reklametegner.

I løpet av sin pensjonstilværelse har han utgitt to bøker som omhandler historier fra barndommen i Tromsø by på 1920-tallet. Bøkene er utgitt av *[[Nordlys]]* og kom som nummer to på nordnorsk topplisten over utgitte bøker i 2000. Første boken het *Det kunne vorre verre* og ble utgitt i 2000. Den andre boken het *Artig etterpå* og ble utgitt i 2006.

Jacob Ivanovitsj Hochlin døde 17. mars 2017 i Oslo kommune. Gravsteinen hans ligger i Ullern kirkegård ved siden av kona si sin grav. 

## Referanser
Tomas Bannerhed

**Tomas Bannerhed** (født 1966) er en svensk forfatter. 

Bannerhed gjorde sin skjønnlitterære debut med romanen *Korparna* («Ravnene», direkte oversatt til norsk), som kom ut i 2011. Handlingen i *Korparna* utspiller seg på den smålandske landsbygden på 1970-tallet. Bannerhed selv kommer fra Småland. Boken fikk gode kritikker, og *[[Dagens Nyheter]]s* annmelder skrev: «Det är svårt att begripa att ”Korparna” verkligen är en debut. Det är ett moget författarskap, oerhört intressant, som det ska bli roligt att följa.»  

Bannerhed mottok Augustprisen for årets svenske skjønnlitterære bok i 2011 for debutromanen *Korparna*, og Borås Tidnings debutantpris 2012 for samme bok. Han mottok også Stipendium ur Gerard Bonniers donationsfond i 2015.

Utenom forfatterskapet har Bannerhed jobbet i Stockholm som universitetslærer i media og kommunikasjon, og som redaktør.

## Bibliografi
* 2011: *[[Korparna]]* – på norsk oversatt av Geir Pollen, Gyldendal 2012: *Ravnene*
* 2015: *[[I starens tid]]* – fuglebok i samarbeid med fotograf Brutus Östling.  

## Referanser


## Eksterne lenker
* Weyler förlags forfatterpresentasjon
Walnumfjella

**Walnumfjella** er et fjellparti i den sentrale delen av fjellmassivet Sør-Rondane i Dronning Maud Land. Fjellpartiet ligger mellom  Gunnestadbreen og Jenningsbreen om lag seks kilometer øst for Widerøefjellet, og omfatter toppene Høgryggen, Verheyefjellet, Svindlandfjellet, Smalegga, Blaiklockfjellet og Deromfjellet. Høyeste punkt ligger 2870 moh.

Området ble fotografert fra fly under Thorshavnekspedisjonen 1936–37 og oppkalt etter Ragnvald Walnum (1883–1953), tidligere formann i Hvalrådet. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Navnet ble endret fra Walnumfjellet i Walnumfjella i 1988.

## Referanser
Isachsenfjella

**Isachsenfjella** er et fjellparti i den sentrale delen av fjellmassivet Sør-Rondane i Dronning Maud Land. Fjellpartiet ligger sørøst for Bergersenfjella og vest for den øvre delen av Byrdbreen.
Høyeste punkt måler 2750 moh.

Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet er oppkalt etter polarforskeren og offiseren Gunnar Isachsen (1868–1939) som blant annet ledet den fjerde Norvegia-ekspedisjonen i 1930–31.

## Se også
*Gunnarkampen
*Ingvaldnuten
*Majoren

## Referanser
From the Sounds Inside

***From The Sounds Inside*** er det tredje uoffisielle studioalbumet av den amerikanske musikeren John Frusciante. Albumet ble gitt ut gratis på Fruscante sin nettside i 2001.

## Sporliste
Alle sangene er skrevet av John Frusciante.
# «So Would Have I» (aka «So Would've I») – 2:09
# «Three Thoughts» – 3:25
# «I Go Through These Walls» – 1:54
# «Murmur» – 1:57
# «Saturation» (Un-mastered Version) – 3:03
# «Interstate Sex» – 4:38
# «Dying (I Don't Mind)» – 2:11
# «The Battle of Time» – 2:21
# «With Love» – 1:47
# «I Will Always Be Beat Down» – 2:02
# «Fallout» (Un-mastered Version) – 2:10
# «Penetrate Time» (aka «Lou Bergs» or "Low Birds» aka "Purity») – 2:42
# «Slow Down» – 3:00
# «Nature Falls» – 1:56
# «Beginning Again» – 2:09
# «Leave All the Days Behind» (aka «Cut Myself Out») – 1:56
# «Place to Drive» – 1:32
# «How High» – 1:02
# «Fallout» (Alternate Version) – 2:12
# «Leaving You» – 1:04
# «Sailing Outdoors» – 1:31

## Eksterne lenker
*
Shadows Collide with People

***Shadows Collide with People*** er det fjerde studioalbumet av den amerikanske musikeren John Frusciante. Albumet ble skrevet under By the Way turneen med Red Hot Chili Peppers, og har blitt sett på som Frusciantes beste album. Albumet ble det første av mange samarbeid gjort sammen med dagens Chili Peppers gitarist Josh Klinghoffer. Frusciante uttalte om albumet; «Jeg var lei av at folk avfeide albumene mine som ‘fucked-up’ og uprofesjonelle». Albumet er det dyreste Frusciante har gjort hittil.
## Sporliste
Alle sangene er skrevet av John Frusciante, unntatt hvor annet er oppgitt.
#«Carvel» – 6:15
#«Omission» (Frusciante, Josh Klinghoffer) – 4:33
#«Regret» – 2:58
#«Ricky» – 3:59
#«Second Walk» – 1:42
#«Every Person» – 2:38
#«–00Ghost27» (Frusciante, Klinghoffer) – 3:50
#«Wednesday's Song» – 3:31
#«This Cold» – 2:00
#«Failure33 Object» – 2:56
#«Song to Sing When I'm Lonely» – 3:16
#«Time Goes Back» – 3:23
#«In Relief» – 3:36
#«Water» – 4:06
#«Of Before» – 3:17
#«Cut-Out» – 3:34
#«Chances» – 1:49
#«23 Go in to End» – 6:42
#«The Slaughter» – 3:53

## Personell
*John Frusciante – synthesizer, bass, gitar, keyboard, vokal, produsent, kunst
*Josh Klinghoffer – synthesizer, bass, gitar, keyboards, vokal
*Flea – bass på «The Slaughter»
*Chad Smith – trommer, slagverkinstrument
*Omar Rodríguez-López – gitar på «Chances»
*Greg Kurstin – piano på «Of Before»

## Referanser


## Eksterne lenker
*
The Will to Death

***The Will to Death*** er det femte studioalbumet til den amerikanske musikeren John Frusciante. Frusciante uttalte at han i 2004 ville gi ut seks album, The Will to Death er det første. Frusciante ville eksperimentere mer under innspillingen, og hver sang ble spilt inn høyst to ganger. Frusciante ville også at albumet som helhet skulle være det omvendte av *[[Shadows Collide with People]]*, og ville derfor ha mindre instrumenter og støttevokal.

## Sporliste
Alle sangene er skrevet av John Frusciante, unntatt «Helical» som ble skrevet sammen med Josh Klinghoffer.
#«A Doubt» – 4:19
#«An Exercise» – 3:47
#«Time Runs Out» – 4:00
#«Loss» – 5:20
#«Unchanging» – 3:54
#«The Mirror» – 3:02
#«A Loop» – 4:32
#«Wishing» – 2:48
#«Far Away» – 2:17
#«The Days Have Turned» – 2:23
#«Helical» – 2:13
#«The Will to Death» – 3:48

## Eksterne lenker
*
HORSE

**H.O.R.S.E** er en form for poker.

Spilles gjerne på bord med høy innsats ved kasinoer. Spillet rullerer mellom fem ulike former for poker, og spillet byttes hver gang button har gått en runde (Det vil si antall spill lik antall spillere ved bordet). 

Man spiller følgende spill (merk uthevet bokstav for HORSE): 
*Texas '''H'''old'em 
***O**maha eight or better (h/l) 
*'''R'''azz
*'''S'''even-card stud
*Stud poker **e**ight or better (h/l)

H.O.R.S.E er i utgangspunktet et fixed limit spill, men i enkelte turneringer, slik som WSOP spilles finalebordet som no limit hold'em.
Praktisk fornuft

Den **praktiske fornuft** er evnen til å tenke seg frem til hva man skal gjøre. En slik fornuft er praktisk på to måter. Den ene er at den har et praktisk objekt, nemlig en handling. Den andre er at dens konsekvenser er praktiske, eftersom disse påvirker individets reelle handlinger.

## Kilder
*Artikkelen «Practical Reason» i *[[Stanford Encyclopedia of Philosophy]]*. Hentet 18. oktober 2011.

## Se også
*Fornuft
*Kritikk av den praktiske fornuft
*Handlingsteori
Fredrik Sjølstad

**Fredrik Vangstad Sjølstad** (født 1994) er en norsk fotballspiller som spiller for . 

## Klubbkarriere
Han ble hentet opp til  fra juniorlaget foran 2011-sesongen og har spilt flere kamper for a-laget blant annet i Adeccoligaen.

Sjølstad fikk sin seniordebut i en treningskamp den 25. november 2010, og seriedebuterte for Ham-Kam mot  den 28. september 2011, hvor han kom inn som innbytter for John Anders Rise. Sjølstad spilte totalt tre seriekamper i 2011. Det samme gjorde han i 2012.

I januar 2016 skrev Sjølstad under på en toårskontrakt med IL Hødd etter å ha vært på prøvespill en periode.

Den 8. januar 2019 ble Sjølstad presentert som årets første nysignering i Molde Fotballklubb. Sjølstad skrev under en 3-års kontrakt med Molde.

## Referanser


## Eksterne lenker
* 
* HamKam.no – Profilen til Sjølstad
* Altomfotball.no – Profilen til Sjølstad
Paddy Considine

**Patrick George «Paddy» Considine** (født 1973) er en engelsk skuespiller, filmskaper, manusforfatter, musiker og hyppig samarbeidspartner med Shane Meadows. Han er best kjent av publikum for sine skildringer av mørke, urolige, moralsk eller mentalt tvetydig figurer. Han har spilt i filmer som *[[In America (film) | In America]]*, *[[Dead Man's Shoes (film fra 2004)|Dead Man's Shoes]]*, *[[The Cry of the Owl]]*, *[[Le Donk & Scor-Zay-zee]]* og *[[Hot Fuzz]]*, samt i TV-filmer som *The Red Riding Trilogy*, *The Suspicions of Mr. Whicher*, og *PU-239*.

Considine ble kjent tidlig på 2000-tallet med en rekke sterke framføringer uavhengige filmer som fikk avisen The Observer til å beskrive ham som "Den best bevarte hemmeligheten i britisk film". I tillegg til større og mindre roller i Hollywood-filmer, har Considine spilt i uavhengige britiske filmer og TV-show. Foruten å spille selv, har han også skrevet og regissert *[[Tyrannosaur (film)|Tyrannosaur]]*, en film basert på hans filmdebut, kortfilmen *Dog Altogether*, som begge hadde skuespillerne Peter Mullan, Olivia Colman og Paul Popplewell i de viktigste rollene. Han har både vært skuespiller og skrevet flere musikkvideoer, eksempelvis videoen for The Arctic Monkeys' "Leave Before the Lights Come On".

Blant de priser som har kommet Considine til del er filmprisene fra Evening Standard British Film Award, Empire Award og Thessaloniki Film Festival foruten åtte nominasjoner for hans arbeid som skuespiller. Han har også vunnet en BAFTA-pris, British Independent Film Award, Sølvløven i 2007 ved Filmfestivalen i Venezia og fra Seattle internasjonale filmfestival for kortfilm for beste kortfilm med Dog Altogether foruten også World Cinema Directing Award for hans regiarbeid med *[[Tyrannosaur]]* i 2011 ved Sundance filmfestival.

## Filmografi
* 2017 The Death of Stalin som Yuri Andreyev.
* 2017 Journeyman som bokseren Matty Burton
* 2015 Child 44 som Vladimir Malevich.
* 2014 Pride som Dai Donovan.
* 2013 The World’s End som som Steven Prince.
* 2007 Jason Bournes ultimatum som Simon Ross.
* 2007 Hot Fuzz som etterforsker Andy Wainwright.
* 2005 Cinderella Man som Mike Wilson.
* 2004 Dead Man’s Shoes som Richard.
* 2002 24 Hour Party People som Rob Gretton.

## Referanser

## Eksterne lenker
* 
*
Mike & Molly

***Mike & Molly*** er en amerikansk komiserie som gikk på CBS fra 2010 til 2016. Serien handlet om den overvektige politimannen Mike og den den overvektige læreren Molly. De møttes på et møte for anonyme overspisere, og blir kjærester. TV-seriens to hovedpersoner spilles av Billy Gardell og Melissa McCarthy. Serien er laget av Mark Roberts og Chuck Lorre.

I Norge gikk den på TV 3.  

Melissa McCarthy vant i 2011 en Emmy Award for rollen som Molly Flynn. 

## Roller
* Billy Gardell ... Mike
* Melissa McCarthy ... Molly
*Reno Wilson – Mikes kamerat og partner Carlton «Carl» MacMillan
*Nyambi Nyambi – Samuel, en servitør på restauranten hvor Mike og Carl spiser.
*Swoosie Kurtz – Mollys mor Joyce Flynn 
*Katy Mixon – Mollys festglade søster, Victoria Flynn 
*Louis Mustillo – Joyces av-og-på-kjæreste Vincent «Vince» Moranto 
*Cleo King – Carls bestemor Rosetta MacMillan
*Rondi Reed – Mikes mor Peggy Biggs 

## Referanser


## Eksterne lenker
*
Ludde

**Ludde** er en barnebokserie av Ulf Löfgren. Ludde er en skøyeraktig kanin som finner på flere artige ting, sammen med sin bestevenn Hasse.

Det er tilsammen utgitt 34 bøker i serien
## Bøker
* 1984: *Ludde*
* 1984: *Ludde och någon*
* 1984: *Kung Ludde*
* 1986: *Ludde och alla djuren*
* 1986: *Ludde och Gnutta*
* 1986: *Ludde och busiga Nalle*
* 1987: *Ludde får besök*
* 1987: *Påhittiga Ludde*
* 1987: *Ludde rimgissar*
* 1988: *Ludde letar eftar Nalle*
* 1988: *Ludde och vagnen*
* 1988: *Ludde blir glad*
* 1989: *Ludde och de vilda djuren*
* 1989: *Ludde och otursdagen*
* 1989: *Ludde och telefonen*
* 1990: *Ludde och flugan*
* 1990: *Ludde kan flyga*
* 1990: *Ludde och musen Göte*
* 1991: *Ludde och den förtrollade skogen*
* 1993: *Ludde och födelsedagen*
* 1993: *Ludde lagar soppa*
* 1993: *Ludde bygger koja*
* 1994: *Ludde och orkestern*
* 1994: *Ludde och utflykten*
* 1994: *Ludde och lådbilen*
* 1997: *Doktor Ludde*
* 1997: *Ludde och Hugo*
* 1998: *Ludde och Gnutta i sagolandet*
* 1998: *Ludde och Hasse åker tåg*
* 1998: *Ludde och hans vänner*
* 2004: *Ludde och café Bullen*
* 2004: *Ludde leker kurragömma*
* 2006: *Ludde tvättar*
* 2006: *Lilla stora Luddeboken*
Vulkansk plugg

En **vulkansk plugg** er en vulkansk landform dannet av magma som størkner inni vulkanens åpning (tilførselsrøret). Ved dannelsen kan en slik plugg føre til kraftig trykkoppbygning og et påfølgende eksplosivt utbrudd. Hvis pluggen derimot blir bevart, kan erosjon av det omkringliggende (mykere) fjellet føre til at kun pluggen blir stående igjen.

Noen eksempler på vulkanske plugger er Sigiriya i Sri Lanka, Ball's Pyramid øst for Australia, Shiprock i New Mexico og Devils Tower i Wyoming, USA. I Norge regnes Brandbukampen og Sølvsberget som gamle vulkanplugger.

Erosjon fra isbreer kan føre til at pluggens ene side blir fullstendig eksponert, mens en skråning av morenemateriale blir liggende igjen i le-siden. Dette gir en landform som på engelsk kalles «crag and tail». Et eksempel er fjellformasjon Edinburgh Castle i Skottland er bygget på.

## Referanser


## Eksterne lenker
*
Ginny Come Lately

**«Ginny Come Lately»** er en amerikansk popballade, skrevet av Gary Geld og Peter Udell. 

En versjon med Brian Hyland ble utgitt på singlen ABC-Paramount 45-10294. Den var arrangert av Stan Applebaum. 

## Norske versjoner
Karl Ove og Fredrik Friis har skrevet norske tekster. Kai Overs versjon bærer tittelen «Kom tilbake». Friis' versjon heter «Leke med ilden».

### Innspillinger

## Listeplassering
Brian Hylands versjon kom på den britiske singlelisten 12. mai 1962 og lå der i femten uker med en femteplass som beste resultat og på den amerikanske Billboard Hot 100-listen med nummer 26 som beste resultat.

## Referanser
Mandal guttekorps

**Mandal Guttekorps** ble stiftet 27. september 1909 av organist Lars Heggen. I 2009 feiret korpset 100-årsjubileum og det ble markert med mange ulike arrangementer. Et av høydepunktene var en flott jubileumskonsert hvor utdrag fra korpset historie og musikk ble presentert på en glimrende måte. Korpset fremførte blant annet ”Guttene kommer” som var korpset aller første nummer for 100 år siden og marsjen ”100 Rubiner” som ble komponert av korpsets tidligere dirigent Alf Willy Vestergren til 100-årsjubileet.

Korpset har vunnet en rekke priser og konkurranser både i inn- og utland og har også hatt det ærefulle oppdrag å representere Norge under 17. mai-feiring i København.

Mandal Guttekorps er et av landets få rene guttekorps. Alle musikanter er gutter, men korpset har i tillegg egne drilltropper bestående av jenter.

Mandal Guttekorps ønsker å være et attraktivt fritidstilbud for både gutter og jenter i alderen 9 til 19 år og en aktiv og tydelig aktør i byens musikkliv. Korpset har en visjon om ”Trivsel i en musikalsk ramme” og satser derfor bevisst på kvalitet i instruksjon, materiell og organisasjon.

Korpset har de siste årene hatt rundt 120 medlemmer fordelt på rekrutter, drillrekrutter, juniorkorps, juniordrill, A-korps og A-drill. Alle avdelinger i korpset har fokus på både det musikalske og sosiale. I løpet av året arrangeres det mange flotte konserter og turer. A-korpset reiser på utenlandsturer annen hvert år.

Fatjon Dakaj er musikalsk leder og dirigent for A-korpset og juniorkorpset. Irene Lande er drillansvarlig.

## Eksterne lenker
* Mandal guttekorps
* Katalog til arkiv etter Mandal guttekorps hos Statsarkivet i Kristiansand
Perlitt

**Perlitt** er et tofase stål med 0,8 % karbon. Perlitt har en karakteristisk lamellstruktur av ferritt og sementitt (Fe3C). Det er denne lamellstrukturen som er mye av årsaken til styrken til stålet.

Navnet kommer av at overflaten har en perlemorliknende farge.

Strukturen oppstår ved en langsom avkjøling av stålet fra 723 grader Celcius til romtemperatur. Ved en hurtigere nedkjøling dannes bainitt.

Cementitten påvirker hardheten minst når den foreligger i grove runde partikler med stor innbyrdes avstand. Det er også den vanligste formen når cementitten får tilstrekkelig tid til å endre seg. En vil derfor oftest gi cementitten tid til denne omdanningen før en starter nedkjølingen.

Stål med perlittisk eller nesten-perlittisk mikrostruktur kan trekkes til tynne tråder. Slike tråder er ofte satt sammen til ståltau. Kaldtrukne perlittråder kan ha flytegrenser på flere tusen megapascal. Det gjør perlitt til et av de sterkeste konstruksjonsmaterialer vi har. Maksimal strekkstyrke er funnet å være over 6000 MPa. Selv om perlitt brukes i mange tekniske anvendelser, er opprinnelsen til den ekstreme styrken dårlig forstått. Kaldtrekkingen styrker perlitten ved forbedring av lamellestrukturene, gir delvis kjemisk nedbryting av sementitt, og en overgang fra krystallinsk til amorf sementitt. 

## Referanser
Zehlendorf

**Zehlendorf** er en ortsteil i bydelen Steglitz-Zehlendorf i Berlin. Inntil forvaltningsreformen i 2001 fantes det en selvstendig bydel kalt (Bezirk) Zehlendorf.

I vanlig språkbruk brukes navnet Zehlendorf om såvel ortsteilen Zehlendorf som den tidligere bydelen *Bezirk Zehlendorf*. Den tidligere bydelen omfattet sentrum i Zehlendorf, villabebyggelsen i retning Wannsee og de nåværende ortsteilene Wannsee, Nikolassee og Dahlem. Ved forvaltningsreformen i 2001 ble den tidligere bydelen Zehlendorf slått sammen med Steglitz til de administrative bydel Steglitz-Zehlendorf. Det gamle sentrum ligger sør for Dahlem og grenser mot øst til villakolonien Lichterfelde-West og mot vest til Nikolassee. Ortsteilen Zehlendorf hører til de mest velstående områder i Berlin.

## Historie
Slaviske og tyske bosettere grunnla omkring 1200 landsbyer ved Schlachtensee, ved Krumme Lanke og Krumme Fenn, dagens Düppel museumslandsby. Den eldste skriftlige kilde hvor *Celendorp* nevnes er fra 1242. Kildedokumentet er en kjøpekontrakt der eiendommen ble overdratt fra markgrevene Johan I av Brandenburg og Otto III av Brandenburg til Cistenienserordenens Klosteret Lehnin.

Den 22. september 1838 gikk den første prøyssiske jernbane fra Potsdam til Zehlendorf. I 1872 ble Zehlendorf grunnlagt som en prøyssisk landkommune. Zehlendorf ble innlemmet i Stor-Berlin i 1920 og fra 2001 inngår den i bydelen Steglitz-Zehlendorf.

## Severdigheter
Severdigheter i ortsteilen er stedets heimatmuseum og landsbykirken (Dorfkirche Zehlendorf) fra 1768 like ved. Paulus-Kirche er oppført 1903-1905 i nygotisk stil. Haus am Waldsee i Argentinische Allee 30 viser utstillinger av samtidskunst. Innsjøene Schlachtensee og Krumme Lanke er deler av Grunewaldseenkette som er et populært utfartssted for berlinerne i helger og ferier. Stasjonen på Mexikoplatz er oppført i jugendstil. Teltowverftet i Teltowkanalen er et industriminnesmerke fra forrige århundreskifte. Museumslandsbyen Düppel ligger i et stort landskapsvernområde og viser byggeskikk fra middelalderen.

## Referanser
Pål Kraft

**Pål Kraft** (født 1959) er professor i psykologi ved Psykologisk institutt (PSI) ved Universitetet i Oslo og professor II ved Oslo Nye Høyskole.

## Karriere
Pål Kraft har doktorgrad i psykologi fra Universitetet i Bergen, mastergrad i psykologi fra NTNU, cand. sociol. og cand. odont. fra Universitetet i Oslo, samt bedriftsøkonom fra Handelshøyskolen BI. Han arbeider som professor i helsepsykologi ved Universitetet i Oslo, og er professor II ved Oslo Nye Høyskole. Han har tidligere vært instituttleder ved Psykologisk institutt (UiO), direktør ved Statens Institutt for Rusmiddelforskning, direktør ved Hemil-senteret (UiB), professor ved Universitetet i Bergen, forskningsleder og forsker ved Statens institutt for folkehelse, avdelingsleder ved Statens helseundersøkelser, og forsker ved Verdens helseorganisasjon i Geneve. Han har tidligere hatt bistillinger som professor II ved Handelshøyskolen BI og Høyskolen Innlandet. Han har startet flere selskaper som har produsert og internasjonalisert web- og mobiltelefonbaserte digitale helseprogrammer (e-psykologi). Kraft har vært leder av programstyret for forskningsprogrammet Bedre Helse ved Norges forskningsråd og har vært leder for Statens tobakkskaderåd. Han har sittet i et stort antall offentlige utvalg og styrer. Kraft har  publisert vitenskapelige arbeider i internasjonale tidsskrifter på områder som holdninger og atferd, helsepsykologi, selvregulering, og påvirkning og overtalelse.

## Referanser
Roing under Panamerikanske leker 2011

**Roing under Panamerikanske leker 2011**. Roing er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om 14 titler, åtte for menn og seks for kvinner.

## Medaljer

### Resultater
#### Menn

#### Damer

## Eksterne lenker
*  Panamerikanske leker 2011
Digitalt Personvern

**Digitalt Personvern** er en forening som ble stiftet som et direkte svar på at Stortinget vedtok å implementere Datalagringsdirektivet (DLD) i norsk rett i april 2011. 

Formålet er å samle inn midler til en rettslig prøving av om DLD er i strid med Grunnloven sine bestemmelser om ytringsfrihet og beskyttelse mot vilkårlig ransakning. Foreningen er åpen for tanken om å utvikle seg til en forening med et generelt fokus på digitalt personvern. Styremedlem og pressekontakt for Digitalt Personvern er Georg Apenes, forhenværende direktør for Datatilsynet.

## Referanser


## Eksterne lenker
* https://web.archive.org/web/20111020121210/http://www.digitaltpersonvern.no/
Guyana under Panamerikanske leker 2011

**Guyana under Panamerikanske leker 2011**. Guyana deltok i de 16. Panamerikanske leker som ble arrangert i  Guadalajara mellom 14. og 30. oktober 2011. De kom på delt tjuesjuendeplass med en bronsemedalje.

## Medaljer

## Medaljevinnerne

## Referanser
Automatic Writing

***Automatic Writing*** er det første studioalbumet til det amerikanske bandet Ataxia. Bandet besto av John Frusciante, Josh Klinghoffer og Joe Lally. Bandet lagde ti låter, men kun fem ble med i dette albumet. De andre ble med i *[[Automatic writing II]]*, som ble gitt ut tre år senere. Bandet har spilt albumet på konsert kun to ganger.
## Sporliste
# «Dust» – 8:56
# «Another» – 6:22
# «The Sides» – 6:45
# «Addition» – 10:15
# «Montreal» – 12:24

## Eksterne lenker
*
DC EP

***DC EP*** er en EP gjort av den amerikanske musikeren John Frusciante. EP-ep er det tredje av seks verk utgitt av Frusciante i 2004
## Sporliste
Alle sangene er skrevet av John Frusciante.
# «Dissolve» – 4:27
# «Goals» – 3:21
# «A Corner» – 3:35
# «Repeating» – 3:24

## Eksterne lenker
Inside of Emptiness

***Inside of Emptiness*** er det sjette studioalbumet til den amerikanske musikeren John Frusciante. Albumet er det fjerde av en serie av seks utgitt av Frusciante i 2006. Både Josh Klinghoffer og Omar Rodríguez-López er med på albumet.
## Sporliste
Alle sangene er skrevet av John Frusciante.
# «What I Saw» – 4:00
# «The World's Edge» – 2:34
# «Inside A Break» – 3:07
# «A Firm Kick» – 4:33
# «Look On» – 6:10
# «Emptiness» – 3:34
# «I'm Around» – 3:49
# «666» – 4:53
# «Interior Two» – 2:27
# «Scratches» – 4:19

## Eksterne lenker
*
A Sphere in the Heart of Silence

***A Sphere in the Heart of Silence*** er det syvende studioalbumet til den amerikanske musikeren John Frusciante. Albumet er det femte av en serie av seks utgitt av Frusciante i 2004. Albumet inneholder et større utvalg av elektronika, enn tidligere album. Frusciante uttalte; «Det er elektronisk musikk, men gjort mer rått. Vi spilte inn albumet samtidig med *[[Inside of Emptiness]]* – og består av alle disse ute-av-kontroll ideene mine er bygd opp ut ifra min spillestil. Det er noe techno og noe punk rock med skrikende-vokal».
## Sporliste
Alle sangene er skrevet av John Frusciante og Josh Klinghoffer.
# «Sphere»&nbsp;– 8:29
# «The Afterglow»&nbsp;– 5:19
# «Walls»&nbsp;– 6:19
# «Communique»&nbsp;– 6:55
# «At Your Enemies»&nbsp;– 4:23
# «Surrogate People»&nbsp;– 5:20
# «My Life»&nbsp;– 1:35

## Referanser
Bruno Da Col

**Bruno Da Col** (født 25. februar 1913), italiensk skihopper. Han ble nummer 37 av 47 deltakere i OL i Garmisch-Partenkirchen i 1936, og nummer 18 i St. Moritz i 1948. Han ble italiensk mester i skihopping i 1936, 1939, 1942 og 1947. Bruno Da Col hoppet 100 meter i hoppbakken Trampolino Gigante Corno d'Aola i Ponte di Legno i 1936, kort tid etter at østerrikske Sepp Bradl hadde brutt 100-metersgrensa med 101 meter i Planica. Da Col var dermed den første i Italia som brøt denne grensa.

## Kilder
* Sports Reference: Bruno Da Col  (besøkt 18. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 18. oktober 2011)
* Skisprungschanzen-Archiv: Ponte di Legno (besøkt 18. oktober 2011)

## Eksterne lenker
*
Automatic Writing II

***Automatic Writing II*** er det andre studioalbumet til det amerikanske bandet Ataxia. Bandet besto av John Frusciante, Josh Klinghoffer og Joe Lally. Bandet lagde opprinnelig ti låter i 2004, men ventet med å gi ut fem av dem til dette. 

## Sporliste
Alle sangene er skrevet av Frusciante, Klinghoffer og Lally.
#«Attention» – 11:46
#«Union» – 4:37
#«Hands» – 4:04
#«The Soldier» – 10:04
#«The Empty's Response» – 6:15

## Eksterne lenker
*
Curtains

***Curtains*** er det åttende studioalbumet til den amerikanske musikeren John Frusciante. Albumet er hovedsakelig et akustisk album, og gjort uten samarbeid med Josh Klinghoffer.
Sangen «The Past Recedes» ble den første sangen som det ble laget en musikkvideo til.

## Sporliste
Alle sangene er skrevet av John Frusciante.
# «The Past Recedes» – 3:53
# «Lever Pulled» – 2:22
# «Anne» – 3:35
# «The Real»– 3:06
# «A Name» – 2:03
# «Control» – 4:29
# «Your Warning» – 3:33
# «Hope» – 1:56
# «Ascension» – 2:52
# «Time Tonight» – 3:12
# «Leap Your Bar» – 2:36

## Eksterne lenker
*
The Empyrean

***The Empyrean*** er det niende studioalbumet til den amerikanske musikeren John Frusciante. Både Josh Klinghoffer, Flea og The Smiths-gitaristen Johnny Marr er med på noen av låtene. Frusciante uttalte at albumet er et konseptalbum og handler om «en enkel historie både musikalsk og gjennom tekstene».

Selv om innspillingen gikk svært fort, befant både Frusciante og Klinghoffer seg på flere tourer, noe som gjorde at albumet ble spilt inn fra 2007 til 2009. Frusciante coveret Tim Buckley sin sang «Song to the Siren», og spilte sin egen version av «Maggot Brain», en lang gitarsolo lagd av Funkadelic, med navn «Before the Beginning».
## Personell
*John Frusciante – vokal, gitar, akustisk gitar, keyboard, piano, seks strenger bass på «Dark/Light» and «Central», synthesizer, slagverkinstrument
*Josh Klinghoffer – elektrisk piano, trommer, piano, synthesizers, støttevokalist
*Flea – bassgitar på «Unreachable», «God», «Heaven», «Enough of Me», «Today», og «Ah Yom»
*Johnny Marr – gitar på «Enough of me» og «Central»

## Sporliste
Alle sangene er skrevet av John Frusciante, unntatt annet er oppgitt.
# «Before The Beginning» – 9:08
# «Song To The Siren» (Tim Buckley) – 3:33
# «Unreachable» – 6:10
# «God» – 3:23
# «Dark/Light» – 8:30
# «Heaven» – 4:03
# «Enough Of Me» – 4:14
# «Central» – 7:16
# «One More Of Me» – 4:06
# «After The Ending» – 3:12
# «Today» – 4:39
# «Ah Yom» – 3:18
# «Here Air» – 3:47

## Referanser


## Eksterne lenker
*
Ball’s Pyramid

**Ball's Pyramid** er en ubebodd fjelløy i Tasmanhavet, rundt 20 km sydøst for Lord Howe-øya. Den ligger 600 km øst for det australske fastlandet, og er administrativt en del av New South Wales. Øya er hekkeplass for flere fuglearter; blant annet er den i Australia det eneste kjente hekkestedet for sjøfuglen *[[Pterodroma neglecta]]*.

## Geologi
Øya, som er på knappe 1100 m × 300 m består hovedsakelig av et over 550 m høyt basaltfjell med form som en pyramide. Ifølge ulike kilder er fjellet 551 m, 552 m eller 562 m høyt og verdens høyeste staur. 

*Ball's Pyramid* er restene etter en vulkansk plugg dannet i åpningen på en rundt 7 millioner år gammel skjoldvulkan. Restene etter vulkanens åssider danner et grunt platå rundt øya, rundt 20 km fra nord til sør, i snitt 10 km bredt, og med en gjennomsnittlig dybde på 50 m. Platået *Ball's Pyramid* ligger på er adskilt fra platået Lord Howe-øya ligger på av en over 500 m dyp kløft.

## Historie

Øya er oppkalt etter løytnant Henry Lidgbird Ball, som oppdaget den i 1788 sammen med Lord Howe-øya. Den første personen som gikk i land på øya var trolig geologen Henry Wilkinson i 1882. Toppen ble først besteget av fire klatrere fra Sydney Rock Climbing Club 14. februar 1965. Et klatrelag som prøvde seg i 1964 ga opp på femte dagen.

I 1982 ble øya, sammen med Lord-Howe øya og de andre småøyene i Lord Howe-øygruppa, innskrevet på UNESCOs verdensarvliste. Samtidig ble all klatring på øya forbudt, og i 1986 ble all ferdsel forbudt. I 1990 ble det lettet noe på forbudet, men besøkende må gjennom en streng søknadsprosess, og det er primært vitenskapelige ekspedisjoner som gis tillatelse til å besøke øya.

## Gjenoppdagelsen av ''Dryococelus australis''

I 2001 besøkte en gruppe entomologer og naturvernere øya for å kartlegge dens flora og fauna. Under en *[[Melaleuca howeana]]*-busk rundt 100 m over havet gjenoppdaget de til sin overraskelse spøkelsesinsektet *[[Dryococelus australis]]*, som hadde vært antatt utdødd siden 1930. Insektet var tidligere vanlig på Lord Howe-øya, men ble utryddet der etter at svartrotter ble innført på øya i 1918 da lasteskipet SS ''Makambo'' gikk på grunn. Det arbeides nå med å tilbakeføre arten til Lord Howe-øya, og de første insektene ble tilbakeført i 2008.

## Referanser
Likkiste

**Likkiste** eller **gravkiste** er en kiste som en avdød person legges og oppbevares i ved fremvisning, begravelse eller kremering.

En vanlig svensk kiste er, målt langs utsiden, 199,5 cm lang og 58 cm bred. Utover dette finnes spesialkister som er ekstra brede og ekstra lange, samt barnekister. 

Nedbrytning av døde går langsommere i nyere tid enn tidligere, og kistegraver senkes derfor ikke lenger til 1,80 meters dybde (*six foot under*). Nå er denne hevet til 1,20 meter for at bedre tilgang til luft skal øke farten på nedbrytningen, men 1,20 meters dybde er nødvendig fordi det skal være plass til en urne på toppen, og denne skal settes i 70 cms dybde. I Norge er likkister også konstruert så lokket kollapser når det fylles på jord.

Ved kistebegravelse bæres kisten vanligvis fra kirkerom eller gravkapell til en kirkegård der graven er gjort klar på forhånd. I denne prosesjonen går presten først, deretter følger kisten med avdøde. Kisten bæres av seks personer, vanligvis nære pårørende. En likkiste har derfor seks handtak, tre på hver side. 

I tilfelle transport over landegrenser, må den døde legges i en såkalt sinkkiste som forsegles for å unngå mulig sykdomssmitte. 

En tom kiste veier som regel mellom 35 og 75 kg, og en sinkkiste veier om lag 20-30 kg. 

## Referanser


## Eksterne lenker
*
Walter Brian Harland

**Walter Brian Harland** (født 22. mars 1917, død 1. november 2003) var en britisk geolog, kjent for tidlig støtte til teorien om kontinentaldrift og mange år med feltarbeid på Svalbard.

## Referanser


## Eksterne lenker
* Geological Society biografi over Walter Brian Harland (engelsk)
Roberto Lacedelli

**Roberto Lacedelli** (født 2. juni 1919 i Cortina d'Ampezzo), italiensk alpinist og skihopper.

Han deltok i VM i alpint i 1938 og 1939. I Engelberg i 1938 ble han nummer 26 i slalåm. I Zakopane i 1939 ble han nummer 12 i slalåm, 25 i utfor og 18 i kombinasjonen. Han var med i slalåm og utfor i OL i St. Moritz i 1948, men kom ikke til mål i noen av øvelsene. I OL i Oslo i 1952 ble han nummer 24 i storslalåm.

Roberto Lacedelli ble fire ganger italiensk mester i alpint – i utfor i 1942 og 1950, i slalåm i 1947 og i kombinasjonen i 1942. Han ble italiensk mester i skihopping i 1937.

## Kilder
* Sports Reference: Roberto Lacedelli  (besøkt 18. oktober 2011)
* Alpine Skiing World Championships: 1938 Engelberg – Slalom, men (besøkt 18. oktober 2011)
* Alpine Skiing World Championships: 1939 Zakopane – Slalom, men (besøkt 18. oktober 2011)
* Alpine Skiing World Championships: 1939 Zakopane – Downhill, men (besøkt 18. oktober 2011)
* Alpine Skiing World Championships: 1939 Zakopane – Alpine Combined, men (besøkt 18. oktober 2011)
* Losportitaliano: L'albo d'oro degli Assoluti di discesa maschile (italienske mestere i utfor, menn, italiensk, besøkt 18. oktober 2011)
* Losportitaliano: L'albo d'oro degli Assoluti di slalom maschile (italienske mestere i slalåm, menn, italiensk, besøkt 18. oktober 2011)
* Federazione Italiana Sport Invernali: Combinata, Colò a quota cinque ori (italienske mestere i alpin kombinasjon, menn, italiensk, besøkt 18. oktober 2011)
* Federazione Italiana Sport Invernali: Salto speciale, l'albo d'oro degli Assoluti (italienske mestere i skihopping, italiensk, besøkt 18. oktober 2011)

## Eksterne lenker
*
American Sociological Association

**American Sociological Association** (ASA), grunnlagt 1905 under navnet *American Sociological Society* (ASS), er en amerikansk organisasjon for sosiologer og verdens største organisasjon i sitt slag.

ASA arrangerer en årlig konferanse, *American Sociological Association Annual Meeting*, og utgir flere akademiske tidsskrifter, bl.a. *[[American Sociological Review]]*. I de første 30 årene var organisasjonen i stor grad dominert av sosiologimiljøet ved University of Chicago og *[[American Journal of Sociology]]* var organisasjonens halvoffisielle tidsskrift. I 1935 vedtok organisasjonen å etablere et nytt offisielt tidsskrift, uavhengig av University of Chicago: American Sociological Review.

I 2010 hadde ASA over 14 000 medlemmer.

## Tidsskrifter som utgis av ASA
* American Sociological Review
* City & Community
* Contemporary Sociology
* Contexts
* Journal of Health and Social Behavior
* Rose Series
* Social Psychology Quarterly
* Sociological Methodology
* Sociological Theory
* Sociology of Education
* Teaching Sociology

## Referanser


## Eksterne lenker

* American Sociological Association
* North Central Sociological Association
Bokseklubben Pugilist

**Bokseklubben Pugilist** (stiftet 25. mars 1929) er en bokseklubb fra Oslo. Klubben ble stiftet da en gruppe boksere, deriblant europamester Edgar Norman, brøt ut av IF Ørnulf og dannet sin egen klubb. Bokserne i Ørnulf var misfornøyde med at inntektene de skaffet ble brukt til å dekke underskudd andre steder i klubben. Etter at et stevne i februar 1929 gikk med stort underskudd meldte 28 aktive boksere og tre styremedlemmer seg ut av Ørnulf og stiftet Pugilist. Den nye klubbens første formann ble Jarl Bruu.

Fra 1946 trente klubben på Oslo handelsgymnasium.

Seks ganger har klubbens utøvere vunnet kongepokalen.

## Kjente utøvere
* Conrad Christensen (1882–1950) bokser, turner og bryter.
* Edgar Norman Christensen (1905–1977), europamester, senere profesjonell.
* Tore Magnussen (1938–2013), åtte ganger norgesmester, senere profesjonell.
* Erling Nilsen (1910–1984), bronsevinner fra OL i 1936.
* Svein Øvergaard (1912–1986) bokser og jazzmusiker.

## Referanser




## Eksterne lenker
* ''Bokseklubber i Oslo og Akershus''